เดือนไหนที่ต้องเตรียมยื่นภาษีประจำปี ระหว่าง เดือนกุมภาพันธ์ หรือ เดือนกันยายน
เดือนกุมภาพันธ์ เพราะเดือนกุมภาพันธ์ จะต้องเตรียมยื่นภาษีประจำปี เทศกาลในช่วงต้นปีสำหรับผู้เสียภาษีคือ การยื่นภาษีเงินได้บุคคลธรรมดา กรณีนี้อาจไม่ยากสำหรับผู้ที่มีรายได้ประจำ แต่สำหรับผู้ที่มีรายได้ประเภทอื่นๆ อาจจะต้องดูว่าจะต้องยื่นอย่างไรจึงจะเหมาะสม เช่น การเครดิตภาษีเงินปันผลสำหรับผู้มีเงินได้ปันผลจากหุ้น หรือการตัดสินใจว่าจะหักค่าใช้จ่ายแบบเหมาหรือตามจริงสำหรับผู้ที่มีเงินได้จากค่าเช่า ค่าวิชาชีพ ค่ารับเหมา หรือรายได้อื่นในประเภท 40(8) นอกจากนี้ ยังต้องติดตามหลักฐานค่าลดหย่อนต่างๆ ไม่ว่าจะเป็นหลักฐานรับรองการชำระเบี้ยประกัน การซื้อหน่วยลงทุน LTF RMF หลักฐานการจ่ายดอกเบี้ยบ้าน รวมถึงใบเสร็จใบอนุโมทนาบัตรต่างๆ ที่ต้องตามเก็บมาใช้กันให้หมด ข้อแนะนำคือ ควรยื่นภาษีกันเสียแต่เนิ่นๆ โดยเฉพาะผู้ที่ยื่นภาษีทางอินเตอร์เน็ต หากมีอะไรผิดพลาดจะได้แก้ไขกันได้ทันก่อนหมดช่วงยื่นภาษี จะได้ไม่ต้องเสียเวลาเดินทางไปสรรพากรเอง

ส่วนเดือนกันยายน จะต้องตรวจสอบรายจ่าย ตั้งงบประมาณรายจ่าย วางแผนสภาพคล่องส่วนบุคคล ถ้ามองตามระเบียบราชการ ก็จะเริ่มมีการประกาศใช้ปีงบประมาณในเดือนตุลาคมของแต่ละปี ดังนั้นก็เลยถือโอกาสนี้ตรวจสอบและประมาณการรายรับรายจ่ายตามราชการไปด้วยคน ในการตั้งงบประมาณรายจ่าย อาจจะเร่ิมจากรายจ่ายประจำก่อนซึ่งเป็นตัวเลขที่เห็นได้ง่ายที่สุด ถัดมาเป็นรายจ่ายผันแปรที่ไม่ควรลืมปรับเรื่องเงินเฟ้อเข้าไปด้วยเพื่อความไม่ประมาท และสุดท้ายคือรายจ่ายในการออมที่ก็ต้องออมให้สอดคล้องกับรายรับด้วยเช่นกัน
ความรู้ทางการเงิน